ຍານາງວັນເນົາ ຫຼວງໂຍທາ ຖືກນາຍໝໍສັ່ງ ໃຫ້ກັກໂຕຢູ່ບ້ານ ເປັນເວລາ 14 ມື້
ຍານາງວັນເນົາ ຫຼວງສີໂຍທາ ຫົວໜ້າພະນັກງານຜະລິດເຄື່ອງໃຊ້ການແພດ ທີ່ບໍລິສັດ Lake Region Medical Devices ທີ່ເມືອງ Shakopee ລັດ Minnesota ໄດ້ຖືກນາຍໝໍໄດ້ສັ່ງ ໃຫ້ກັກໂຕຢູ່ບ້ານເປັນເວລາ 14 ມື້.
ການແຜ່ລະບາດ ຂອງໂຄວິດ-19 ເລີ້ມມາໄດ້ ກວ່າສອງເດືອນແລ້ວ ບັດນີ້ ຫຼາຍໆລັດຢູ່ໃນສະຫະລັດອາເມຣິກາ ກຳລັງພາກັນ ເປີດທຸລະກິດຕ່່າງໆຄືນ ເປັນບາງສ່ວນ ແຕ່ວ່າກົດ ລະບຽບຫຼາຍໆຢ່າງ ຍັງຖືກບັງຄັບໃຊ້ ຢ່າງເຄັ່ງຄັດ ເຊັ່ນວ່າ ໂຮງຮຽນໄດ້ປິດລົງ ສຳລັບ ສົກການຮຽນປີນີ້ ໂຮງການເອກກະຊົນ ແລະໂຮງການລັດຖະບານຍັງປິດຢູ່ອີກຕໍ່ໄປ ແລະຄາດກັນວ່າຈະເລີ້ມຄ່ອຍໆ ເປີດເປັນບາງສ່ວນໃນເດືອນໜ້ານີ້ ເຖິງຢ່າງໃດກໍດີ ລາຍງານການລະບາດຂອງໂຄວິດ-19 ຍັງບໍ່ໄດ້ລົດລະ ແລະຕ້ອງໄດ້ ”ປະຕິບັດໃຫ້ເຄັ່ງຄັດ ແລະຈະປະໝາດບໍ່ໄດ້ ຍານາງວັນເນົາ ຫຼວງສີໂຍທາ ຫົວໜ້າພະ ນັກງານຜະລິດເຄື່ອງໃຊ້ການແພດ ບໍລິສັດ Lake Region ທີ່ເມືອງ Shakopee ລັດ Minnesota ໄດ້ຢູ່ໃກ້ກັບພະນັກງານຄົນນຶ່ງທີ່ພົບ ວ່າຕິດເຊື້ອໂຄວິດ-19 ຫຼັງຈາກນັ້ນ ນາຍໝໍໄດ້ສັ່ງໃຫ້ຍານາງວັນເນົາ ພ້ອມດ້ວຍ ພວກພະນັກງານອີກເກົ້າຄົນໃຫ້ພາກັນກັກ ໂຕຢູ່ບ້ານເປັນເວລາ 14 ມື້ ນັບແຕ່ວັນທີ 18 ພຶດສະພາເປັນຕົ້ນມາຊຶ່ງຍານາງວັນເນົາ ໄດ້ກ່າວເຖິງຄວາມ ຮູ້ສຶກສູ່ ວີໂອເອຟັງດັ່ງນີ້: ຫູັງຈາກໄດ້ຖືກສັ່ງໃຫ້ກັກຕົນເອງມາໄດ້ນຶ່ງອາທິດແລ້ວ ຍານາງວັນເນົາໄດ້ກັບ ຄືນໄປ ກວດອີກ ແລະໄດ້ຮັບຂ່າວດີວ່າ ຍານາງບໍ່ມີເຊື້ອໄວຮັສໂຄໂຣນາແລ້ວ ແຕ່ເຖິງຢ່າງໃດ ກໍດີ ຍານາງວັນເນົາຕ້ອງສືບຕໍ່ການກັກຕົນເອງຈົນເຖິງກຳນົດ 14 ວັນ ຄືວັນອາທິດ ຈະມາເຖິງນີ້